ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་གཙོ་འཛིན་ཞེས་པའི་བླ་མེད་ཀྱི་ལས་འགན་འདི་ཁུར་ན།ལས་འགན་གཟི་བརྗིད་ལྡན་ཞིང་འགན་འཁྲི་ཧ་ཆང་གལ་ཆེ་བ་ཞིག་རེད།ངས་སྔོན་ཆད་ནང་བཞིན་ལྷག་བསམ་རྣམ་དག་གིས་རྩ་ཁྲིམས་ཀྱིས་སྤྲད་པའི་ལས་འགན་ལག་བསྟར་བྱས་ཏེ།མེས་རྒྱལ་དང་མི་དམངས་ལ་བློ་དཀར་བ་དང་།ལས་འགན་བརྩི་སྲུང་ནན་པོ་བྱེད་པ་དང་།ནུས་ཤུགས་ཅི་ཡོད་འདོན་པ།བརྩོན་སེམས་ཀྱིས་བྱ་བ་སྒྲུབ་པ།བློ་དཀར་ཀྱིས་འབུལ་བ་བཅས་ཀྱིས་མི་དམངས་ཀྱི་ཞབས་འདེགས་པ་བྱེད་པ་དང་།མི་དམངས་ཀྱི་ལྟ་རྟོག་དང་དུ་བླངས་ནས།འཐུས་མི་རྣམ་པ་དང་རྒྱལ་ཡོངས་ཀྱི་རིགས་སོ་སོའི་མི་དམངས་ཀྱི་ཡིད་ཆེས་དང་མངག་བཅོལ་གལ་ཆེན་དེ་སྟོང་ཟད་དུ་གཏན་ནས་གཏོང་མི་སྲིད།